România riscă sancţiuni de la Bruxelles, din cauza calităţii aerului în marile oraşe, fiind vizate Iaşiul şi Capitala.

Cristiana Paşca-Palmer spune că autorităţile locale trebuie să ia o serie de măsuri pentru a îmbunătăţi situaţia: "Sunt măsuri foarte clare de luat. În fond, discutăm acum de smart cities, de green cities, lumea se îndreaptă spre acest trend, pentru că peste tot în lume, aglomerările urbane pun foarte multe probleme de mediu şi sociale. Aici trebuie o viziune şi trebuie voinţă politică, să se acţioneze. Noi de la Ministerul Mediului am alocat Primăriei Capitalei încă din anul 2014 zece milioane de euro pentru a construi infrastructura pentru piste de biciclete. Nu s-au cheltuit aceşti bani nici până acum. Trebuie gândit un transport alternativ, transport public mult îmbunătăţit, sunt multe de făcut (...). La Bucureşti nu stăm bine, încă suntem sub infringement".